UDEN  KUNDSKAB  OG  HELLIGHED  KAN  INGEN  SE  GUD 


NUMMER    / 


1.  APRIL  1923 


72.   AARGANG 


AFLØSNING  OG  BESKIKKELSE. 


Salt  Lake  City,  26.  Febr.  1923. 

Præs.  Carl  E.  Peterson, 

Den  danske  Mission. 
Kære  Broder! 

I  Anledning  af  Deres  lange  og  trofaste  Tjeneste  som  Præ- 
sident for  den  danske  Mission  mener  vi,  at  Tiden  for  Deres 
Aflosning  nu  er  forestå  aende.  Vi  har  prøvet  paa  at  finde  en 
passende  Mand  til  at  overtage  Deres  Stilling,  men  meget  imod 
vor  Vilje  har  det  taget  længere  Tid,  end  vi  forventede;  det 
glæder  os  derfor  nu,  at  vi  kan  meddele  Dem,  al  Ældste  John 
S.  Hansen,  Salt  Lake  City,  er  beskikket  til  at  efterfolge  Dem 
som  Præsident  for  den  danske  Mission.  Han  vil  ordne  sine 
Forhold  saaledes,  at  han  kan  rejse  herfra  den  første  Del  i 
April  Maaned.  Vi  underretter  Dem  herved  om  hans  Beskik- 
kelse, saaledes  at  De  kan  f  aa  Tid  til  at  ordne  alt  henhorende  til 
Missionen  og  overdrage  denne  til  ham,  saasnart  han  ankommer. 

De  bedes  modtage  dette  Brev  som  et  anerkendende  Aflos- 


98 

ningsbevis  fra  Deres  Mission,  og  efter  at  De  har  overleveret 
alt  henhorende  til  Missionen  til  Br.  Hansen  og  gjort  ham  be- 
kendt med  Missionens  Anliggender,  har  De  fuldkommen 
Frihed  til  at  rejse  til  Deres  Hjem  til  hvilken  som  helst  Tid, 
det  passer  Dem. 

I  Anledning  af  Deres  Afløsning  og  den  nye  Beskikkelse, 
onsker  vi  at  udtale  vor  Anerkendelse  for  den  udmærkede 
Mission,  som  De  har  udfort,  og  vi  forsikrer  Dem  om  vor  Hyl- 
dest, Tillid  og  Agtelse. 

De  Rapporter,  vi  har  modtaget  fra  Dem  fra  Tid  til  anden, 
har  glædet  vore  Hjærter,  og  vi  foler,  at  Herren  har  kronet 
Deres  Arbejde  med  Velsignelse.  Som  Deres  fælles  Medarbej- 
dere takker  vi  Dem  for  det  gode  Arbejde,  De  har  udfort,  og 
for  den  Taalmodighed,  Dygtighed  og  Hengivenhed,  som  har 
karakteriseret  Deres  Præsidium. 

Vi  haaber  saaledes  om  kort  Tid  at  have  det  Privilegium 
personligt  at  kunne  byde  Dem  velkommen  hjem.  Imidlertid 
beder  vi,  at  Herren  maa  vedblive  at  velsigne  Dem  og  Deres, 
og  at  De  maa  have  Glæde  og  Lykke  til  at  fuldende  den  Mis- 
sion, som  De  blev  kaldet  til  for  ca.  4  Aar  siden. 

Deres  Brødre 

Heber  J.  Grant. 
Charles  W.  Penrose. 
A.  W.  Ivins. 
Kirkens  i'orste  Præsidentskab. 


OLDTIDENS  MYSTERIER. 

Naar  vi  noje  undersøger  de  forskellige  Religioner,  navnlig 
de  store  Verdensreligioner,  finder,  vi  hos  dem  to  Sider,  en 
udadvendt  og  en  indadvendt,  en  eksoterisk  og  en  esoterisk 
Side.  Den  eksoteriske  beregnet  for  Almenheden,  og  den  eso- 
teriske alene  for  Præstedømmet  og  de  faa  Udvalgte. 

I  fordums  Tid  bevogtedes  de  esoteriske  Lærdomme  med 
streng  Hemmelighed;  dersom  de  omtaltes  i  de  af  Folkeslagene 
benyttede  religiøse  og  filosofiske  Skrifter,  var  de  gerne  iklædt 
mystiske  Former,  der  var  ganske  uforstaaelige  for  den  almene 
Befolkning.  I  Indiens  hellige  Boger  stodes  der  hvert  Øjeblik 
paa  saadanne  skjulte  Læresætninger,  og  ud  fra  dette  Land 
fortes  den  ophøjede  Visdom  ud  til  alle  andre  Lande,  og  som 
Inderne  for  Sekler  tilbage  havde  modtaget,  maaske  fra  Peru 
eller  det  forsvundne  Atlantis.  Det  genfindes  hos  Ægypterne, 
hos  Jødefolket,  i  Grækenland,  i  Mithradyrkelsen  og  i  Bruider- 
nes  hemmelige  Lære,  i  den  første  kristne  Kirke,  hvorfra  den 
overførtes  til  os  gennem  Middelalderens  hemmelige  Ordens- 
væsen.  Og  endnu  blomstrer  den  skøn  og  prægtig  indenfor  de 
okkulte  Skolers  hellige,  fredlyste  Mure. 

Jeg  vil  her  prøve  paa  at  give  et  Overblik  over  Oldtidens 
Mysterieskoler,  hvor  de  søgende  blandt  Mennesker  lærte  at 
tyde  Livets  Gaader,  og  hvor  der  ogsaa  ydedes  dem  Hjælp  for 
at  lette  dem  Vandringen  paa  Jordens  stejle  Vej.  Her  maa 
kortelig  berøres  den  ægyptiske  Gudelære,  den  hvorfra  Biblens 
tvende  Skabelsesteorier  har  sit  Udgangspunkt.  (Den  Moses 
skriver  i  sin  Genesis.)  Plato  har  skrevet  et  Værk,  der  hedder 
Timæus,  i  dette  findes  gengivet  en  Samtale  med  et  ægyptisk 
Præsteskab  og  den  vise  Solon. 

Denne  sporger,  hvor  det  kan  være,  at  Ægypten  ejer  saa 
mægtig  en  Visdom,  mod  hvilken  al  Verdens,  selv  hans  elskede 
Grækenlands  Visdom,  maa  blegne.  Præsteskabet  svarer  ham, 
at  Ægypten  i  Modsætning  til  andre  Landes  geografiske  Be- 
liggenhed aldrig  har  været  udsat  for  de  Jordrevolutioner  som 
andre  Lande,  som  Følge  heraf  er  vore  Kundskaber  og  Kultur 
mindst  50.000  Aar  gamle. 

Vi  studser  ved  at  høre  saa  mægtige  Tal  nævne,  særlig  naar 
der  er  Tale  om  Aar;  vor  Religion  2000  Aar,  Jorden  6000  Aar, 
det  er  jo  de  traditionelle  Tal  i  vor  Børnelærdom.  Der  er  en 
anden  Grund,  hvorfor  Ægypterne  fremfor  andre  har  en  saa 

urgammel  Kultur,  som  selv  Nutiden  maa  blegne  overfor.  Det 
er  deres  i  Tiderne  udviklede  astronomiske  Kundskaber. 

I  det  ægyptiske  Tempel  i  Dendarak  ses  endnu  Dyrekredsens 
Tegn  kopieret  paa  Tempelloftet,  de  fundne  Papyrusruller  for- 
tæller os,  at  den  Gang  Billedet  anbragtes  paa  Templets  Loft, 
stod  Solen  ved  Foraarsjævndogn  op  i  Jomfruens  Tegn.  I  Lobet 
af  72  Aar  bevæger  Solen  sig  en  Grad  frem.  Dyrekredsen  eller 
Solens  Bane  bestaar  af  12  Tegn,  mellem  hver  Tegn  er  der  30 
Grader.  Fra  Tegn  til  Tegn  varer  det  altsaa  ca.  2160  Solaar. 
Gennem  hele  Kredsen  varer  det  25.920  Aar.  Præsteskabets 
Underretning  oplyser  endvidere,  at  Solen  viste  sig  i  Billedet 
for  3.  Gang.  Da  vor  Kalender  blev  opstillet,  stod  Solen  op  ved 
Foraarsjævndogn  i  Vædderens  Tegn,  fra  dette  og  til  Jom- 
fruens er  der  6  Tegn.  Det  bliver  altsaa  12.900  Aar.  Nu  var  det 
altsaa  3.  Gang.  Det  bliver  da  25.920X3  =  77. .760  Aar.  Saa  har 
det  ægyptiske  Præsteskab  i  den  Retning  ikke  sagt  for  meget. 

I  den  Tid,  der  her  er  fremdraget,  var  enhver,  som  var  i  Be- 
siddelse af  Præstedømmet,  en  Indviet,  og  for  ham  fandtes  der 
kun  en  Religion,  det  var  Folkets  Temperament,  der  frem- 
kaldte Forskellighederne  og  de  mangeartede  Former. 

Dersom  vi  nu  vil  sætte  os  i  Solons  Sted  og  fik  Lov  til  at 
spørge  det  ægyptiske  Præsteskab,  hvad  den  ægyptiske  Reli- 
gions underliggende  Princip  er,  saa  mener  jeg,  det  vilde  svare, 
at  det  var  Troen  paa  og  Forstaaelsen  af  det  evige  Liv.  Dette 
maa  have  været  en  Hovedhjørnesten  i  Ægyptens  Tro,  thi 
overalt  paa  de  ægyptiske  Mindesmærker  modes  Symbolet  paa 
det  evige  Liv.  Cirklen,  ovenover  Korset,  er  indgraveret  overalt, 
paa  Klipperne,  paa  Statuerne.  For  en  Ægypter  var  Læren  om 
det  evige  Liv  ikke  en  Teori,  men  en  Del  af  ham  selv,  en  uom- 
stødelig Virkelighed.  Han  lod  sig  ikke  indsnævre  i  Dogmer. 
Men  hans  Religion  var  grundlagt  paa  Kendsgerninger,  paa  en 
uomstødelig  Videnskab,  der  var  ingen  Plads  aaben,  hvor 
Dumhed  og  Fanatisme  kunde  trænge  ind.  Den  Videnskab, 
som  specielt  dyrkes  med  stor  Omhu  og  Energi,  var  Astrono- 
mien,  den  ædleste   af  alle   Videnskaber.   3   Guddomme   stod 

urørlige  gennem  Tiderne:  Osiris,  Isis,  Horas.  Osiris,  Lysels 
fagre  Gud,  herskede  over  Menneskene.  Paa  Jorden  fandtes 
ingen  Synd,  Sorg  og  Had  kendtes  ikke.  Mennesket  gjorde  kun 
deres  Faders  Vilje.  Tliyphon,  den  onde  forforende  Magt,  Ode- 
læggeren, saa  dette,  han  vilde  ogsaa  benytte  sin  Magt.  Saa 
sendte  han  Ufreden  og  --  Dødeligheden  blandt  Menneskene. 
De  gærende  Lidenskaber  erklærede  Lysets  Gud  (Aandelig- 
heden)  Krig.  Der  blev  Kamp  her  paa  Jorden  mellem  Godt  og 
Ondt  —  mellem  det  Onde  indbyrdes.  Isis,  Maanens  fagre  Gud- 
inde, sorgede  over  sin  Herre. 

Materien  raabte  mod  Aandelighedens  tabte  Lys.  Isis  drog 
ud,  under  Trængsel  og  Kamp  samlede  hun  sin  Herres  sonder- 
brudte  Legeme,  græd  over  hans  vansirede  Legeme,  skont  hun 
var  Jomfru,  undfangede  hun  og  fødte  Sønnen  Hems,  Verdens 
Frelser.  Tiden  randt,  Menneskene  begyndte  at  angre  og  an- 
raabte  Osiris  om  at  komme  tilbage  og  regere.  Osiris  kom  ikke, 
men  han  lovede  Menneskene,  at  naar  Tidens  Fylde  kom, 
skulde  Herus,  Jomfruens  Son,  sidde  paa  hans  Trone,  og  han 
skulde  regere  saaledes,  at  en  Gang  i  Tiden  skulde  Guldalderen 
atter  oprinde  paa  Jorden  med  Fryd  og  Velbehagelighed  i 
Menneskenes  Hjærter.  Og  Rosten  skal  hores:  »Jeg  er  den,  som 
syntes  død,  men  se,  jeg  lever  nu  —  og  til  evig  Tid,  og  ejer 
Nøglerne  til  Himlens  Porte.« 

Saalydende  er  Beretningen  om  Ægypternes  store  Gud  Osiris, 
Son  af  Saturn  og  Neith,  Urmaterien.  Den  forste  manifeste- 
rende Guddom,  der  kan  opfattes  som  svarende  til  den  kristne 
Kirkes  Helligaand.  Den  store  lysende  Kraft,  om  Isis  den  fagre 
Materies  Herskerinde.  Om  Herus  —  Frelseren,  Genfoderen. 
Ægyptens  Pyramide  taler  endnu  den  Dag  i  Dag  til  os  om  de 
mægtige  Højder,  Ægyptens  astronomiske  Kundskaber  havde 
naaet  og  endnu  gemmer  Minder  om  Tusinder  af  Indvielser, 
foretagne  i  deres  hemmelige  Rum. 

Ægyptens  Mysterieskoler  havde  8  Embeder,  der  rimeligvis 
skal  betegne  7  Grader  og  en  Øverste. 

Fra  højeste  og  nedefter  Demiurz,  Hierophout,  Stolist,  Hie- 

rostolist,  Thesmopher,  Zakoris,  Komostis  og  Odos.  Til  Ind- 
vielse i  de  forskellige  Grader  maatte  Kandidaten  gennemgaa 
svære  Prøvelser,  og  hver  Grad  indeholdt  bestemte  Lærdomme, 
som  han  maatte  tilegne  sig,  inden  han  kunde  gøre  sig  noget 
Haab  om  Forfremmelse. 

Undervisningen  foregik  ofte  ved  Docering  af  skonne  og  op- 
højere  Lærdomme.  Paa  denne  Maade  blev  den  levitiske  Yng- 
ling, Moses,  oplært  om  Naturlovene  og  Naturkræfterne,  han 
tog  den  Beslutning,  at  han  vilde  gøre  sit  Folk,  Israeliterne,  til 
et  udvalgt  Folk,  der  skulde  bevare  Mysterievisdommen  for  de 
kommende  Tider,  thi  han  forudsaa  en  stor  Nedgangstid.  Da 
han  havde  gennemgaaet  Præsternes  strenge  Skoler,  samlede 
han  sit  Folk  og  førte  det  til  et  Land,  hvor  der  var  Betingelser 
for  deres  aandelige  Udvikling.  Moses  siger,  at  han  medtog 
Ægypternes  hellige  Vaser;  det  er  rimeligvis  en  allegorisk 
Fremstilling,  da  disse  Vaser  er  den  ægyptiske  Visdom.  Moses 
førte  Israeliterne  omkring  i  Ørkenen  i  40  Aar,  i  dette  Tidsrum 
udarbejdede  han  deres  Love,  ordnede  Gudstjenesten,  oprettede 
et  Tabernakel,  et  Aabenbaringstelt,  udenom  dette  en  For- 
gaard,  hvor  Brændeofferalteret  var  anbragt.  Aaron  og  hans 
Efterkommere  blev  udvalgt  som  Helligdommens  Tjenere  til 
at  haandhæve  de  kabbalistiske  Lærdomme.  Senere  hen  blev 
der  oprettet  Skoler,  hvorfra  de  jødiske  Profeter,  Seere  og  My- 
stikere udgik.  3  af  disse  Skoler  var  særlig  omtalt,  Farisæernes, 
Saddukæernes  og  Esseernes,  den  sidste  er  mindst  omtalt,  og 
dog  var  det  deres  Skole,  som  Johannes  den  Døber  og  Jesus 
søgte. 

Der  er  en  temmelig  stor  Sandsynlighed  for,  at  Moses  skrev 
»Genesis«  i  Hieroglypher,  efter  Heraclitus  anvendte  del  ægyp- 
tiske Præsteskab  3  Lister  i  deres  Sprog.  Først  det  talte  Ord, 
dernæst  Betydningen  af  det  talte,  og  til  Slut  Ordets  Hemme- 
lighed. Hieroglyphernes  Born,  de  hebræiske  Bogstaver,  var  i 
Besiddelse  af  en  stor  Kraft,  og  Nøglen,  som  frigjorde  Kraften, 
fandtes  i  de  jødiske  kabbalistiske  Skoler.  Nogle  af  disse  Lær- 
domme er  samlet  i  et  Værk,  som  kaldes  Zohar.  De  er  ufor- 

staaelige  for  en  uindviet,  da  de  er  fremsat  i  Symboler,  dette 
gælder  ogsaa  for  disse  Boger,  der  bærer  Navnene:  Sepher  Je- 
trirch  og  Sepher  Sephiroth. 

Et  andet  Folk  oste  ogsaa  sin  Viden  og  okkulte  Visdom  fra 
Nilens  Bredder,  det  var  Grækerne,  og  de  omgav  dem  med  en 
Skonhed  og  Farvepragt,  som  de  systematiserende  Ægyptere 
næppe  vilde  have  gjort. 

De  Indviede  lærte,  at  Mennesket  hørte  hjemme  i  de  hojere 
Sfærer,  men  steget  ned  i  Materien  for  at  indhoste  Erfaring. 
Sjælen  maatte  Gang  paa  Gang  genfødes  for  at  blive  beriget  og 
fuldkommengjort  stige  op  til  sit  oprindelige  Hjem.  Til  Kan- 
didaten, som  vilde  genriemgaa  Mysterieskolen,  blev  bl.  a.  sagt: 
»Død  er  Liv,  og  Liv  er  Dod.«  Den,  der  søger  det  virkelige  i 
dette  Liv,  skal  ogsaa  efter  Døden  soge  Virkeligheden.  (Sam- 
menlign Alma  31.,  3.).  Disse  Grundsætninger  skulde  Kandi- 
daten definere,  og  tillige  skulde  han  symbolisere  dem. 

Som  vi  ser  af  ovenstaaende,  var  det  igenlunde  nogen  let  Sag 
at  blive  optaget  i  Præstedømmet,  nu  er  det  næppe  saa  vanske- 
ligt. Nutiden  vil  spørge:  »Hvad  skulde  al  den  esoteriske  Reli- 
gion betyde;  hvorfor  ikke  forkynde  alt  paa  en  Gang,  saaledes 
at  alle  kunde  blive  bekendt  med  dette?« 

Nej.  Religion  er  nu  ikke  saaledes  beskaffen,  at  man  kan 
kaste  det  ud  for  Tilfældighederne.  Nu  er  der  ingen  højere  Re- 
ligion end  Sandheden.  »Enhver,  der  er  af  Sandheden,  horer 
Hyrdens  Rost.«  De,  som  er  af  Sandheden,  er  at  betragte  som 
de  Indviede  i  den  ægyptiske  Religion.  »Mange  er  kaldede,  men 
faa  er  udvalgte.« 

Ingen  Martyrer  har  lidt  mere  end  de,  som  stod  frem  som 
Sandhedsvidner.  Dersom  Jesus  havde  formet  sin  Lære  ander- 
ledes, end  han  gjorde,  vilde  hans  Mission  være  afsluttet  be- 
tydelig hurtigere.  Han  siger  til  sine  Udvalgte:  »Eder  er  det 
givet  at  kende  Guds  Riges  Hemmeligheder,  men  de  andre 
ikke.«  Til  disse  benyttede  han  Lignelser.  Her  iklædte  lian 
Guds  Rige  i  materielle  Former. 

Det  næste  Spørgsmaal  bliver  da,  hvorfor  kan  der  ikke  tales 


104 


rent  ud  til  et  Folk.  Er  der  noget,  der  er  for  godt  til  dem  af  det, 
der  horer  Guds  Rige  til?  Nej,  alle  er  berettiget.  Men  Folket 
lever  endnu  for  en  stor  Del  i  Mørket,  og  Religion,  som  ikke  er 
omgiven  med  de  mystiske  Former,  har  ingen  Værdi  for  dem, 
og  deres  Gudsbegreb  bliver  saa  uendelig  lille.  En  Undervisning 
i  Kendskab  til  Naturlovene,  som  er  saa  nødvendig  for  at  faa 
et  Helhedsindtryk  af  det  guddommelige,  vil  af  Folket  blive 
modtaget  med  Haan  og  Foragt. 

Tager  vi  saa  Tiden  fra  ca.  3000  Aar  før  Kristus  og  sammen- 
ligner den  med  Tiden  nu,  saa  forstaar  vi,  hvorfor  de  værnede 
om  deres  Helligdomme.  En  Moses,  der  horte  til  de  Indviede, 
fik  fra  de  høje  en  Fuldmagt  til  at  indvie  andre  i  Helligdom- 
mens Hemmeligheder.  Saaledes  den  Gang  og  saaledes  nu,  det 
store  brede  Folkeslag  har  endnu  Antipati  for,  hvad  der  er 
Sandhed  og  Ret.  Lognens  Fader  er  endnu  denne  Verdens 
Fyrste. 

Ægypterne  saa  og  tænkte  klart,  indsaa  hvor  nodvendigt  det 
var  at  kende  den  Natur,  hvori  de  levede,  for  at  deres  Guds- 
begreb kunde  udvikles,  derfor  blev  »Det  evige  Liv«  ikke  en 
Teori  eller  en  Ordsætning,  der  skulde  udkrammes  ved  Sam- 
menkomster, men  Begrebet  det  evige  Liv  blev  for  ham  et  om- 
fattende Hele,  der  indtog  større  Rumfang  og  parallel  med 
Kundskab  til  den  sande  Gud. 

Alt  symboliseret  i  Cirklen  —  med  Korset  oven  over.  Det 
evige  Liv,  der  i  sig  selv  er  en  tilbageløbende  Linje,  Korset 
betegner  dets  tunge  Pilgrimsgang  her  paa  Jorden. 

Det  er  saa  let  at  lægge  Kors  paa  andre, 
det  er  saa  tungt  med  Korset  selv  at  vandre. 
Men  vil  Du  favne  ham  i  Aftenfreden, 
Du  maa  da  følge  ham  i  Middagsheden. 

P.  L.  Olsen. 


Det  er  menneskelig  Kujonagtighed  at  lægge  Skylden  paa 
Satan  for  alle  de  Onder,  som  gør  sig  gældende  i  Verden. 

FORAARSKONFERENCERNE. 

I  Anledning  af  Beskikkelse  af  en  ny  Præsident  for  Mis- 
sionen i  Danmark,  bliver  Foraarskonferencernes  Dato  for- 
andrede som  folger: 

Aalborg  den  31.  Marts,  1.  og  2.  April. 

Aarhus  den  7.,  8.  og  9.  April. 

København  den  13.,  15.,  16.  og  17.  April. 


SOM  MENNESKET  TÆNKER. 

(Af  O.  Swett  Mardcn.) 

Og  alle  gode  Tanker 
de  kan  slet  ikke  dø, 
for  endnu  bedre  Tanker 
er  spiret  af  deres  Frø. 

J.  P.  Jacobsen. 

»Lærer  vi  forst  at  forstem,  at  vi  ved  at  drive  pessimistiske, 
vrede  og  bitre  Tanker  fra  os  ogsaa  i  stor  Udstrækning  driver 
Sygdom  og  Uheld  fra  os,  og  at  vi  ved  at  udvikle  et  mere  ven- 
ligt og  lykkeligt  Sind  samtidig  fremmer  vor  hele  Velfa:rd, 
vil  dette  sikkert  faa  os  til  endnu  mere  at  tilegne  os  Herre- 
dømmet over  vort  Sinds  Kræfter.«, 

Ved  at  analysere  Straalerne  fra  en  Stjerne  Millioner  af  Mile 
borte  kan  vi  sige,  hvilke  Metaldampe  der  findes  i  dens  glo- 
dende  Atmosfære.  "Hvert  Metal  danner  sin  særlige  Streg  i 
Spektret,  naar  Lyset  sønderdeles  i  et  Prisme. 

En  øvet  aandelig  Kemist  skulde  kunne  analysere  selv  en 
ganske  fremmed  Persons  Karakter  og  sige,  hvilken  uharmo- 
nisk Tanke  eller  daarlig  Stræben  der  kaster  sin  skæbne- 
svangre Skygge  over  Vedkommendes  Personlighed. 

En  Ting  har  netop  den  Magt  over  os,  som  vi  selv  giver  den. 
Det,  der  slaar  den  enes  Hjærte  med  Rædsel  og  lammer  hans 
Kraft,  faar  maaske  ikke  en  anden  til  at  blinke.  Jeg  kender 
nogle  enkelte,  der  har  trænet  deres  Tanker  saa  godt,  at  dé 

ikke  lader  noget  bringe  dem  ud  af  Ligevægt.  Om  Du  lider  un- 
der Angst  og  Ærgrelse,  har  Du  ganske  sikkert  selv  udrustet 
noget  med  denne  Magt  over  Dig;  ellers  kunde  det  ikke  have 
faaet  saadant  Hold  i  Dig.  Selve  den  Kendsgerning,  at  Du 
frygter  det,  viser,  at  Du  har  tilvejebragt  et  Forhold  mellem 
det  og  Dig,  som  Du  kunde  bryde,  om  Du  blot  forstod  at  an- 
vende Din  aandelige  Kemi.  Enhver  ulykkelig,  nedslaaet,  kede- 
lig Sindstilstand  skyldes  en  Sjælsgift,  som  det  skulde  være 
lige  saa  let  at  anvende  Modgift  for,  som  det  er  at  slukke  Ild 
med  Vand. 

Vi  begynder  netop  nu  at  se  den  vidunderlige  videnskabe- 
lige Sandhed  af  den  Filosofi,  der  byder  os  at  elske  vore  Fjen- 
der; thi  om  vi  hader  dem,  bærer  vi  blot  mere  Ved  til  Liden- 
skabens Baal,  medens  Kærlighed  slukker  det.  Kærligheden 
neutraliserer  Hadet  og  Skinsygen  og  skaber  Venner  af  vore 
Fjender.  Der  er  intet  i  sand  Kærlighed,  som  kan  skabe  en 
Fjende.  Det  Raad  at  elske  vore  Fjender  er  derfor  ligesaa 
videnskabelig  begrundet  som  det  Raad  at  slukke  Ild  med 
Vand. 

Hvor  hurtig  og  virksom  er  ikke  Renhedstanken  til  at  ode- 
lægge og  ophæve  Virkningen  af  den  urene  Tanke,  den  sanse- 
lige Indskydelse!  Hvem  har  ikke  set  den  vidunderlige  For- 
andring, som  ren,  uselvisk  Kærlighed  har  frembragt  i  en  lav, 
dyrisk  Natur  i  forholdsvis  kort  Tid? 

Det,  der  kommer  fra  andre,  svarer  til  det,  som  vi  sender 
dem.  Hvad  vi  søger  at  se  hos  dem,  finder  vi  der.  Soger  vi  at  se 
det  gode  og  finde  det  ædle,  rene  og  sande,  springer  disse  Egen- 
skaber frem  for  at  mødes  med  de  samme  hos  os  selv.  Men  om 
vi  paa  den  anden  Side  leder  efter  det  slette,  skal  vi  nok  finde 
det.  Nærer  vi  lave,  skinsyge,  misundelige,  ringeagtende  Tan- 
ker om  andre  og  ser  efter  Dyret  i  dem,  skal  Dyret  snart 
komme  frem  og  møde  os.  Vi  udstraaler  til  andre  vor  egen 
Vurdering  af  dem,  vore  egne  Tanker  om  dem. 

Om  Kærlighedens  og  Barmhjærtighedens  uforgængelige 
Aand  i  Dig  taler  til  et  Menneske,  han  være  saa  stor  Forbryder, 

han  vil,  vil  noget  af  den  samme  Aand  mode  Dig  fra  ham;  men 
om  Du  udslynger  djævelske,  sataniske  Kræfter  —  Had,  Skin- 
syge, Misundelse  —  vil  de  søge  at  vække  Djævelen  til  Live  og 
kalde  ham  frem  i  den  Person,  som  Din  Tankeudstraaling  paa- 
virker. Det  gode  vil  møde  det  gode;  ondt  kommer  som  Svar 
paa  ondt;  Had  kommer  for  at  møde  Had,  og  Kærlighed  møder 
Kærlighed.  Tankens  Love  er  ligesaa  uomstødelige  som  Mate- 
matikens. Selv  Dyrenes  Natur  giver  Gensvar  efter  vore  Tan- 
kers Art.  En  Dyretæmmer  kan  lede  et  vildt  Dyr  ved  en  Snor 
ved  at  bruge  Venlighed  og  Mildhed,  hvor  ti  Mennesker  ikke 
kan  faa  det  af  Stedet  ved  Anspændelse  af  deres  yderste  Kraft. 

»Om  en  Mand  med  Forsæt  gor  mig  Uret,«  siger  en  Buddhist, 
»vil  jeg  gengælde  ham  med  uforbeholden  Kærlighed;  jo  mere 
ondt  der  kommer  fra  ham,  desto  mere  godt  skal  der  udgaa  fra 
mig.« 

Den  Tid  vil  komme,  da  man  ligesaa  lidt  giver  Ufredstanker 
Adgang  til  sit  Sind,  som  man  saar  Tidselfrø  i  sin  Have. 

Enhver,  der  betragter  Din  nuværende  Karakter,  Din  mo- 
ralske Høst,  véd,  hvad  Du  har  nedlagt  i  Din  Ungdoms  Jord- 
bund. De  behover  ikke  at  gaa  tilbage  i  Tiden  og  rette  Efter- 
spørgsler om  Dit  Liv  i  Barndommen;  Afgrøden  fortæller  Hi- 
storien; Du  høster  simpelthen,  hvad  Du  har  saaet.  Du  venter 
ikke,  at  Roser  skal  dufte  Dig  i  Mode,  hvor  Du  har  saaet  Tids- 
ler. Og  hvor  kan  Du  vente  at  høste  Venlighed  og  Lykke  efter 
en  Sæd  af  Hævnens  og  Brutalitetens  Tidselfrø? 

Om  vi  paa  den  anden  Side  udsaar  Barmhjærlighed,  Høj- 
sind, Opmuntring  og  oploftende  Tanker,  skal  vi  høste  Har- 
moniens, Skønhedens  og  Glædens  gyldne  Host.  Om  den 
Tankesæd,  vi  udsaar,  er  lys  og  rig  til  Overflod,  skal  vi  høste 
Overflod;  men  er  det  en  mager,  udpint,  kneben  og  modlos 
Tankesæd,  vil  vi  høste  Armod. 

Mange  Mennesker  synes  at  tro,  at  vi  er  rystede  sammen  i  en 
Verden  af  Tilfældigheder,  forte  hid  og  did  af  en  grusom 
Skæbne;  men  Sandheden  er,  at  vi  lever  i  en  Verden  af  absolut 
Lov  og  Orden,  hvor  intet  hænder  tilfældig,  intet  sker  uden  en 

Grund,  en  tilstrækkelig  Grund,  hvor  selv  den  mindste  Enkelt- 
hed i  vort  Liv  er  underkastet  en  ligesaa  usvigelig  Lov  som 
den,  der  holder  Himmellegemerne  i  deres  Lob  med  en  saa 
fuldendt  Nøjagtighed,  at  de  ikke  afviger  en  Brokdel  af  et  Se- 
kund i  hundrede  Aar  i  deres  utallige  Millioner  lange  Baner. 

Hvor  som  helst  vi  ser  Ufred  og  Mislyd,  véd  vi,  at  det  er 
Hosten  efter  en  Ufredssæd.  Ufred  og  Mislyd  af  enhver  Slags, 
enten  den  giver  sig  Udtryk  i  Lidelse,  i  Sygdom,  i  Fattigdom, 
i  Nederlag  eller  i  Lykke,  betyder  simpelthen,  at  nogen  er  ude 
af  Harmoni  med  sit  bedre  Jeg,  er  ikke  i  Harmoni  med  sin 
guddommelige  Bestemmelse. 

Den,  der  altid  beklager  sig  over  sin  Skæbne  og  giver  andre 
Skylden  for  sine  Uheld,  er  ikke  det  Menneske,  han  skal  være. 
Han  er  blot  et  Vrængebillede  af  det  Menneske,  Gud  onskede 
at  gøre  ham  til.  Engang  —  naar  og  hvor  véd  vi  endnu  ikke  — 
skal  vi  faa  lært  at  beskytte  os  imod  de  Tanker,  som  er  vore 
Fjender,  og  dræbe  de  Følelser,  der  er  vore  Fjender,  paa  samme 
Maade  som  vi  beskytter  vore  Hjem  mod  Røvere.  Vi  skal  faa 
lært  at  udelukke  fra  vort  Sind  alle  hine  Ufredstanker  eller  at 
bruge  de  modsatte  Tanker  som  Modgift,  fordi  Ufredstankerne 
bringer  os  denne  skæbnesvangre  Host  af  Smerte  og  Lidelse, 
Ydmygelse  og  Tilintetgørelse.  Alle  Tanker,  som  forudsætter 
Skrøbelighed,  Nederlag,  Ulykke  eller  Fattigdom,  er  nedbry- 
dende, negative,  Tanker.  De  er  vore  Fjender.  Brændemærk 
dem,  naar  de  søger  at  faa  Indpas  hos  Dig.  Undgaa  dem,  som 
Du  vilde  undgaa  Tyve;  thi  de  er  Tyve  —  de  stjæle  Dit  Vel- 
befindende, Din  Fred,  Din  Kraft,  Lykke  og  Fremgang. 

Fremtidens  Menneske  vil  forstaa,  at  enhver  Ufredstanke, 
enhver  Stræben  efter  at  vinde  en  uværdig  Fordel  paa  en 
andens  Bekostning,  efter  at  faa,  hvad  der  ikke  rettelig  tilkom- 
mer ham,  vil  skade  ham  langt  mere,  end  det  er  værd,  som  han 
kunde  vinde  derved.  Han  vil  finde,  at  Tingene  er  saaledes 
indrettede  her  i  Verden,  at  ingen  Afvigelse  fra  Retfærdighed, 
Billighed,  Ærlighed  og  Uselviskhed  betaler  sig.  Den  Tid  maa 
komme,  da  hvert  menneskeligt  Væsen  vil  onske  at  handle  ret 

og  være  sand  og  retfærdig  —  om  ikke  for  andet,  saa  fordi  det 
vil  bringe  Glæde,  Fred  og  Fremgang. 

Mennesket  vil  opnaa  Tusindaarsriget,  naar  han  faar  lært  at 
fatte  og  beholde  det  rette  Sind  overfor  sine  Medmennesker. 
Den  Tid  maa  komme,  da  man  finder  det  uendelig  meget  let- 
tere at  gore  Ret  end  Uret,  da  Folk  ivrig  efterfølger  den  gyldne 
Regel,  fordi  dette  vil  fore  til  Fred  og  Velbehag  blandt  alle 
Mennesker. . 


KÆRLIGHED. 

(Af  Ralph  Waldo  Emerson.) 
(Fortsat  fra  Side  95.) 

Verden  ruller  videre.  Omstændighederne  skifter  hver  Time. 
De  Engle,  som  bor  i  dette  Legemets  Tempel,  viser  sig  ved 
Vinduerne,  og  ligeledes  Dværgene  og  Lasterne.  De  er  for- 
enede ved  alle  Dyderne.  Er  der  Dyder,  er  alle  Lasterne  kendte 
som  Laster.  De  bekender  og  flyr.  Deres  en  Gang  flammende 
Beundring  er  med  Tiden  blevet  ædruelig  i  begges  Bryst,  og 
idet  den  taber  i  Voldsomhed,  hvad  den  vinder  i  Omfang,  bli- 
ver den  helt  igennem  god  Forstaaelse.  De  overlader  uden  Be- 
klagelse hinanden  de  gode  Hverv,  som  Mand  og  Kvinde  hver 
for  sig  er  bestemte  at  rogte  i  Tiden,  og  ombytter  den  Li- 
denskab, som  en  Gang  ikke  kunde  tabe  sin  Genstand  af  Syne, 
med  et  muntert,  frit  Fremme,  hvad  enten  nærværende  eller 
fraværende,  af  hinandens  Planer.  Til  sidst  opdager  de,  at  alt, 
hvad  der  forst  drog  dem  sammen  —  disse  en  Gang  hellige 
Træk,  hin  magiske  Tryllespil  —  var  bestemte  til  at  falde  af, 
skulde  i  Fremtiden  forsvinde,  ligesom  Stilladset,  hvorved  Hu- 
set blev  bygget.  Og  Forstandens  og  Hjærtets  Renselse  fra  Aar 
til  Aar  er  det  rette  Ægteskab,  forudset  og  forberedt  fra  forst 
af,  og  laa  ganske  og  aldeles  hojere  end  deres  Bevidsthed.  Naar 
jeg  betragter  disse  Endemaal,  hvormed  to  Mennesker,  en 
Mand  og  en  Kvinde,  med  saa  forskellige  og  saa  tilsvarende 
Gaver,  er  indelukkede  i  et  Hus  for  i  det  ægteskabelige  Sam- 

fund  at  tilbringe  fireti  eller  femti  Aar,  saa  undrer  jeg  mig 
ikke  over  den  eftertrykkelige  Kraft,  hvormed  Hj ærtet  fra  den 
tidlige  Barndom  forudsiger  dette  afgorende  Øjeblik,  ikke  hel- 
ler over  den  ødsle  Skonhed,  hvormed  de  umiddelbare  Følel- 
ser skjuler  det  ægteskabelige  Bur,  og  Naturen,  Fornuften  og 
Kunsten  kappes  med  hverandre  om  de  Gaver  og  den  Melodi, 
de  bringer  til  Brudekamret. 

Saaledes  opøves  vi  til  en  Kærlighed,  som  ikke  véd  at  sige 
af  Køn  eller  af  nogen  Person  eller  af  Partiskhed,  men  som 
soger  Dyd  og  Visdom  overalt  med  det  Formaal  at  forøge  Dyd 
og  Visdom.  Vi  er  af  Naturen  Iagttagere  og  derved  Lærlinge. 
Det  er  vor  uafbrudte  Tilstand.  Men  vi  faar  tit  at  mærke,  at 
vore  Følelser  kun  er  Telte  for  en  Nat.  Skønt  langsomt  og  med 
Smerte  skifter  Følelsernes  Genstande,  ligesom  Tankens  Gen- 
stande gor  det.  Der  er  de  Øjeblikke,  da  Følelserne  hersker  og 
opsluger  Mennesket  og  gør  hans  Lykke  afhængig  af  et  eller 
flere  Mennesker.  Men  ved  godt  Helbred  ses  Aanden  straks 
igen  —  dens  overhvælvende  Bue,  der  straaler  af  Mælkeveje 
med  uforanderlige  Lys,  og  de  varme  Kærligheder  og  Angster, 
der  fo'r  over  os  som  Skyer,  maa  tabe  deres  endelige  Karakter 
og  blande  sig  med  Gud  for  at  naa  deres  egen  Fuldkommen- 
hed. Men  vi  behøver  ikke  at  frygte,  at  vi  kan  miste  noget  ved 
Sjælens  Fremskridt.  Sjælen  kan  der  stoles  paa  til  det  sidste. 
Det,  der  er  saa  smukt  og  tiltrækkende  som  disse  Forhold,  kan 
blot  efterfølges  og  fortrænges  af,  hvad  der  er  smukkere,  og 
saaledes  videre  for  bestandigt. 


KRISTENDOM  OG  ETIK. 

(Af  Aage  Nielsen  i  »Politiken«.) 

Findes  der  kun  én  Religion,  der  er  den  ene  sande,  eller 
findes  der  flere,  hvis  religiøse  Sandhedsværdi  kan  være  den 
samme?  Det  er  klart,  at  hvis  Religionen  skal  vise  alle  Men- 
nesker Vejen  til  Salighed,  maa  der  kun  være  én,  som  er  den 

sande;  thi  lige  saa  lidt  som  man  samtidig  kan  gaa  mod  Nord 
og  Syd  ud  fra  samme  Udgangspunkt,  lige  saa  lidt  kan  Sand- 
heden indenfor  Religionens  Verden  være  dobbelt.  Al  Logik, 
og  dermed  al  sand  Aandsvirksomhed  er  baseret  paa  den 
simple  Sætning,  som  hedder  Identitetssætningen,  og  som  ud- 
siger, at  enhver  Ting  er,  hvad  den  er,  og  ikke  tillige,  hvad 
den  ikke  er:  Sandheden  er  kun  én  og  ikke  dobbelt.  Var  Sand- 
heden dobbelt,  vilde  Menneskevæsenet  med  det  samme  være 
sprængt,  al  Erkendelse  umulig. 

Man  behover  imidlertid  ikke  at  besidde  videre  store  geogra- 
fiske Kundskaber  for  at  vide,  at  den  Religion,  der  forkyndes  i 
vor  Statskirke,  ikke  er  den  eneste  i  Verden.  Enhver  véd,  at  der 
foruden  den  findes  andre  Religioner,  monoteistiske,  pan- 
teistiske, polyteistiske  o.  s.  v. 

Vi  ser  saaledes,  at  Sandheden  indenfor  Religionens  Ora- 
raade  umiddelbart  set  slet  ikke  er  én.  I  1909  talte  Kristen- 
dommen ialt  ca.  550  Mill.  Tilhængere;  men  247  Mill.  var  Mu- 
hammedanere,  484  Mill.  Bekendere  af  Brahma  og  Buddha, 
220  Mill.  bekendte  sig  til  andre  Religioner,  og  10-/3  Mill.  var 
Israeliter.  Der  var  altsaa  ialt  ca.  962  Millioner  Ikke-Kristne. 

Disse  Talforhold  er  de  kristne  Teologer  naturligvis  ganske 
klare  over,  og  de  er  ogsaa  klare  over,  at  en  retsindig  Muham- 
medaner eller  Buddhist  slet  ikke  behøver  at  være  et  ringere 
Menneske  end  mangen  Kristen  —  og  derfor  siger  de:  Kristen- 
dommen er  vel  ikke  den  eneste  eksisterende  Religion,  men 
den  er  sandere  end  nogen  af  de  andre  Religioner,  ja!  den  er 
den  eneste  sande  Religion. 

Afæsker  man  en  Teolog  en  Begrundelse  af  delte,  vil  han 
svare  omtrent  som  følger:  Ordet  Religion  —  af  det  latinske 
religio  —  er  et  personligt  Livsforhold,  et  Samliv  med  Gud  i 
Hjærtet  og  et  Liv  med  Gud  i  Verden;  Religionen  er  nemlig 
ikke  blot  en  Lære  om  Gud  og  Guds  Forhold  til  Verden,  men 
tillige  det  enkelte  Menneskes  personlige  Tro  paa  denne  Lære 
samt  den  ved  denne  Tro  bestemte  Viljesretning.  Religiøsiteten 
giver  sig  Udtryk  indadtil  i  Gudhengivelse  og  Tilbedelse,  udad- 

til  i  et  fromt  Liv.  Da  den  religiøse  ikke  kan  slaa  sig  til  Ro 
ved  blot  at  vide,  hvad  der  er  Guds  Vilje,  men  ogsaa  maa 
stræbe  efter  at  gøre  Guds  Vilje,  er  den  sande  Religiøsitet  for- 
bundet med  en  oprigtig  Vilje  hertil,  men  samtidig  med  Be- 
vidstheden om,  at  Ens  egne  Kræfter  ikke  forslaar,  altsaa  med 
Syndsbevisthed.  Denne  avler  en  Higen  efter  Forsoning  og 
Forløsning,  og  Begreberne  Synd  og  Forsoning  er  derfor 
Grundpillerne  i  Religionen  —  den  Dybde,  hvormed  disse  Be- 
stemmelser opfattes,  afgor  de  forskellige  Religioners  Værd. 
Hedenskabet  med  dets  uudviklede  Syndsbegreb  og  dets  selv- 
lavede Ofre  staar  derfor  under  Jodedommen  med  dens  klare 
Opfattelse  af  Synden  og  dens  af  Gud  indstiftede  Offerinstitu- 
tion; men  da  Jødedommen  ikke  har  noget  fuldgyldigt  Offer 
for  Synden,  bliver  Kristendommen,  i  hvilken  det  fuldgyldige 
Offer  er  bragt  en  Gang  for  alle,  ikke  blot  sandere  end  nogen 
anden  tidligere  Religion,  men  tillige  den  absolut  sande  Re- 
ligion, idet  den  indeholder  Adgang  for  Menneskets  Sjæl  til  at 
blive  ét  med  Gud.  Det  for  alle  Mennesker  og  alle  Tider  fuld- 
gyldige Offer  er  bragt  af  Kristus  ved  hans  Lidelse  og  Dod  paa 
Korset  —  derfor  skal  de  Kristne  kun  bringe  aandelige  Tak- 
ofre: Bonner  og  Lovprisninger.  Kristendommens  Væsen  kan 
siges  at  indeholdes  i  de  to  Grundundere:  Inkarnationens  og 
Forsoningens  Undere.  Modsætningen  mellem  den  evige,  hel- 
lige Gud  og  den  endelige  syndige  Menneskehed  er  hævet  ved 
Guds  Menneskeblivelse  i  Kristus  og  ved  dette  Gudmenneskes 
forsonende  Lidelse  og  Dod.  Ved  denne  er  Kristus  blevet  Ho- 
vedet for  en  ny,  med  Gud  forligt  Menneskehed.  Fjendskabet 
mellem  Gud  og  Menneskene  er  ved  denne  hans  Forsonings- 
dod  ophævet.  Samfundet  af  de  Kristne  udgør  den  kristue 
Kirke,  der  er  hellig,  fordi  dens  Udvikling  ikke  er  en  naturlig 
Udvikling,  men  en  Udvikling  betinget  ved  den  hellige  Aand. 

